Sistem APG III
Sistem APG III klasifikacije cvjetnica treća je verzija taksonomije biljaka, koja uglavnom počiva na molekulskofilogenetilkim analizama koje je razvila Grupa za filogeniju angiospermi (APG). Objavljen je 2009. godine, a supstituiran 2016. dodatnom revizijom, sistemom APG IV. Uz publikaciju koja je izvijestila o novom sistemu, u istom su broju „Botaničkog časopisa lineovskog društva (Botanical Journal of the Linnean Society) bile dvije popratne publikacije. Prva, Chasey & Reveala, bila je formalna filogenetska klasifikacija svih kopnenih biljaka (embriofita), kompatibilna s klasifikacijom APG III. Kako je Grupa za filogeniju angiospermi izabrala da izbjegnu rangove iznad reda, ovaj rad je trebao da uklopi sistem u postojeću linaeovsku takonomsku hierarhiju za one koji preferiraju takvu klasifikaciju. Rezultat je bio da su sve biljke bile smještene u razred Equisetopsida koja je tada podijeljena na 16 podrazreda i mnoštvo nadredova. U drugom, Haston et al. objaviuli su linearni redoslijed porodica koje su slijedile sistem APG III (LAPG III). Ovo je omogućilo numeriranu listu sa 413 porodica u APG III. Linearni niz je od posebne koristi za herbarijske kustose i one koji rade na florističkim radovima koji žele urediti svoje taksone prema APG III.